มาทานที่นี่เป็นครั้งแรกค่ะ ตอนแรกก็หวั่นๆว่ารสชาติจะเป็นยังไงเพราะราคาไม่ถึงกับประหยัด แต่โดยรวมก็ถือว่าทานได้ค่ะสำหรับอาหารจีน

ปกติไม่ค่อยทานอาหารจีนในภัตตาคารเท่าไร ยกเว้นว่าเวลาไปเมืองนอกเพราะมันค่อนข้างถูกปากเรามากกว่าพวกอาหารตะวันตกค่ะ

ตอนเข้าไปต้องขอบอกว่าเงิบกับพนักงานเสิร์ฟนิดนึง เพราะเขาดูเหวี่ยงๆหน้าไม่ต้อนรับแขกน่ะค่ะ แต่ว่าก็ไม่ได้มีอะไร เวลาตอบคำถามก็ตอบดีค่ะ

ร้านนี้ชอบปลา3รสมากเลยค่ะ ไม่รู้เมนูเรียกว่าอะไรแต่ที่มันจะเป็นปลาแบ่ง3ส่วน ทอด นึ่งมะนาว แล้วก็ราดพริกอ่ะค่ะ อันนี้อร่อย คะน้าน้ำมันหอยก็ถือว่าปานกลางค่ะ แล้วก็ผัดเห็ดเนยค่อนข้างเยอะไปค่ะ

ตอนเดินออกมาจากร้านเพิ่งนึกได้ค่ะว่าลืมสั่งหมาโผ่วโต้วฝูแต่ว่าเพิ่งมาอ่านรีวิวมีคนผิดหวังก็เลยคิดว่าดีแล้วล่ะค่ะที่ไม่ได้สั่ง555

ร้านนี้ไม่ถือว่าแย่นะคะ รสชาติปานกลาง-ดีค่ะ ราคาค่อนข้างสูงหน่อย แต่ก็ไม่แปลกสำหรับภัตตาคารกลางห้างค่ะ